|  |
| --- |
|  Eelnõu**NARVA LINNAVALITSUS** |

**KORRALDUS**

|  |  |
| --- | --- |
| Narva |   …………. 2023.a. nr  |
|  |  |
|  |  |

**Ehitusloa andmine (6. Paemurru tn 18)**

1. **ASJAOLUD JA MENETLUSE KÄIK**

26.09.2023 ehitisregistri elektroonilisse keskkonda laekus läbi vaatamiseks ehitusloa taotlus nr 2311271/15329 6. Paemurru tn 18 kinnistule, katastritunnus 51101:001:1147, üksikelamu, ehitisregistri koodiga 121411573 ning abihoone, ehitisregistri koodiga 121411580, püstitamiseks koos ehitusprojektiga, „ÜKSIKELAMU EHITUSPROJEKT“, töö nr 904-2023, projekteerija OÜ Narva Ehitusprojekt.

Ehitusprojekt on koostatud 21.06.2023 Narva Linnavalitsuse korraldusega nr 446-k kinnitatud projekteerimistingimuste „6. Paemurru tn 18 väikeelamu püstitamine ilma detailplaneeringut koostamata“ kohaselt.

Ehitusloa taotluse menetlus toimus ehitisregistris nr 390630 all. Menetlusse oli kaasatud kooskõlastamiseks Päästeameti Ida päästekeskus, arvamuse avaldamiseks AS Narva Vesi, AS Telia Eesti, OÜ VKG Elektrivõrgud, naaberkinnistu 6. Paemurru tn 16 kinnistu omanik, kommenteerimiseks Narva Linnavalitsuse Arhitektuuri- ja Linnaplaneerimise Ameti ning Narva Linnavalitsuse Linnamajandusameti spetsialistid. Esitatud dokumentatsioonis olid avastatud puudused ning taotlus koos ehitusprojektiga on tagastatud puuduste kõrvaldamiseks.

13.10.2023 ehitusloa taotlus nr 2311271/15329 v02 on taasesitatud edaspidiseks menetlemiseks. 26.10.2023 kõik menetlusse kaasatud isikud kooskõlastasid ning avaldasid oma arvamuse ehitusloa eelnõu kohta.

Päästeameti Ida Päästekeskus kooskõlastas märkusega: „Garaaži siseseinte ja lagede tuletundlikkused peavad vastama klassile B-s1,d0, põrandad A2FL-s1. Kui hoones, hoone osas või korteris on tahkekütusel töötav küttesüsteem, tuleb hoonesse, hoone osasse või korterisse paigaldada vähemalt üks autonoomne vingugaasiandur, järgides tootja juhiseid.“

Narva Linnavalitsuse Linnamajandusamet kooskõlastas märkusega: „Enne kaevetööde alustamist esitada kaevetööloa taotlus koos ajutise liikluskorralduse skeemiga.“

Narva Linnavalitsuse Arhitektuuri- ja Linnaplaneerimise Amet kooskõlastas märkustega: „Enne ehitustööde alustamist kooskõlastada tellijaga ning naaberkinnistu omanikega ehitustööde organiseerimise kava, milles on määratud vähemalt ehitustööde teostamise meetodid, ehitusplatsi piirdeaia asukoht ning ehitustööde teostamise ajaks liikluskorraldus (EVS 932:2017). Ehitustööde käigus tuleb järgida kehtiva Narva linna heakorra eeskirja § 9 sätestatud nõudeid. Ehitustööde läbiviimisel ei tohi rikkuda teistele isikutele kuuluvaid asjaõigusi. EhS § 12 lg 1, 3 kohaselt tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu“.

Seega takistusi taotlusele lisatud ehitusprojekti alusel ehitusloa andmiseks ei ole. Ehitusprojekt vastab sätestatud nõuetele, ehitisele ja ehitamisele esitatud nõuetele. Ehitusseadustiku § 44 märgitud ehitusloa andmisest keeldumise põhjused puuduvad.

**2. ÕIGUSLIKUD ALUSED**

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus, kui seaduses ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või andmisest keeldumine.

**3. OTSUS**

3.1. Anda ehitusluba 6. Paemurru tn 18 kinnistule, katastritunnus 51101:001:1147, üksikelamu, ehitisregistri koodiga 121411573 ning abihoone, ehitisregistri koodiga 121411580, püstitamiseks ehitusprojekti, „ÜKSIKELAMU EHITUSPROJEKT“, töö nr 904-2023, projekteerija OÜ Narva Ehitusprojekt, kohaselt.

3.2. Kohustada ehitustööde tellijat tagama märkuste täitmine, mis on käesoleva korralduse punktis 1 esitatud Päästeameti Ida Päästekeskuse, Narva Linnavalitsuse Arhitektuuri- ja Linnaplaneerimise Ameti ja Narva Linnavalitsuse Linnamajandusameti poolt.

**4. RAKENDUSSÄTTED**

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Jaan Toots Üllar Kaljuste

Linnapea Linnasekretär